钦定古今图书集成/历象汇编/岁功典/第032卷 > 满庭芳〈花朝〉 商辂
## 钦定古今图书集成/历象汇编/岁功典/第032卷 > 满庭芳〈花朝〉 商辂

鹤径寒烟，燕巢华露，小窗夜雨新晴。竹“栏苔砌，寂寂
点芳春。屈指春光已半，徒翘首、千里关城。云横处，蛮
笙戍角，隐隐杂啼莺。　放衙，人乍散，琴抛案牍，酒载
郊坰。身世风前絮、更欲何凭。十载邯郸古道，枕中事、
暗里魂惊。车茵软，尽容酩酊，杜宇任多情。”

《旧唐书罗威传》：“威服膺儒术，招纳文人，聚书至万卷。
每花朝月夕，与宾佐赋咏，甚有清致。”

《风土记》：“宋制，守土官于花朝日出郊劝农。”

《诚斋诗话》：东京二月十二日曰“花朝”，为“扑蝶会。”
《翰墨大全》：“二月二日，洛阳风俗以为花朝节。”

明宣德二年，御制《花朝诗》，赐尚书裴木。

《经籍会通》：“燕中书肆”多在大明门之右及礼部门外，
拱宸门西。花朝后三日则移于灯市，每朔望并下浣
五日，则移于城隍庙中。

《熙朝盛事》，“二月十五日为花朝节。盖花朝月夕，世俗
恒言，二、八两月为春秋之中，故以二月半为花朝，八
月半为月夕也。”是日，宋时有扑蝶之戏，今虽不举，而
寺院启，《涅槃会谈》《孔雀经》，拈香者麇至，犹其遗俗也。